**Jasmin Wagner** (født 20. april 1980 i Hamburg) er en tysk sangerinne, skuespillerinne og programleder. Hun er ofte kjent under kunstnernavnet **Blümchen**, og dessuten som **Blossom** i engelskspråklige land og i Asia.

Wagner er halvt tysk og halvt kroatisk. Hun begynte karrieren allerede som barn, da som fotomodell i kataloger. Musikkarrièren begynte på midten av nittitallet, da hun som femtenåring gav ut singelen «Herz an Herz». Denne sangen nådde fjerdeplass på de tyske hitlistene. Debutalbumet *Herzfrequenz* (1996) holdt seg på de tyske listene i over ett år.

I 1996 ble Wagner lansert utenfor Tysklands grenser, og ble blant annet populær i Japan. I 1997 kom albumet *Verliebt…*. Denne platen inneholdt blant annet Nena-coverlåten «Nur geträumt». Wagners tredje studioalbum var *Jasmin* (1998). I 1999 søkte hun nye markeder, og slapp blant annet sangen «Tu es mon île» i Frankrike (i duett med Yta Farrow). Sangen «Heut' ist mein Tag» ble sluppet som singel i Skandinavia, og nådde førsteplassen på den norske Topp 20-listen. I 2000 kom Wagners fjerde studiealbum, *Die Welt gehört dir*. Dette albumet markerte slutten på Wagners karriere under navnet «Blümchen».

I desember 2001 kom Wagner tilbake, denne gangen under sitt eget navn, da hun utgav den kjente julesangen «Santa Claus Is Coming To Town» i techno-versjon. I 2003 kom hun med «Leb deinen Traum», i forbindelse med TV-programmet Popstars. I 2006 kom hun med albumet *Die Versuchung*, et album som brøt markant med Wagners tidligere sjangre. 

Wagner har også gjort seg bemerket som programleder på tysk fjernsyn, blant annet i programmene *Heart Attack*, *Mini Playback Show*, *Top of the Pops* og flere andre. Hun har også spilt i såpeserien *Gute Zeiten – Schlechte Zeiten*, i Hollywood-filmen *Driven* og i musikalen *Vom Geist der Weihnacht*.

Referanser
----------

1. ↑   Gemeinsame Normdatei, besøkt 9. april 2014[Hentet fra Wikidata]
2. 1 2   Tsjekkias nasjonale autoritetsdatabase, NKC-identifikator ola2002149289, besøkt 23. november 2019[Hentet fra Wikidata]
3. ↑   filmportal.de, Filmportal-ID 817de7837ae04973bbed88196bd4b01c, besøkt 9. oktober 2017[Hentet fra Wikidata]
4. ↑   Gemeinsame Normdatei, besøkt 10. desember 2014[Hentet fra Wikidata]

Eksterne lenker
---------------

* (de) Offisielt nettsted Rediger på Wikidata

* (en) Jasmin Wagner – kategori av bilder, video eller lyd på Commons Rediger på Wikidata
* (en) Jasmin Wagner på Internet Movie Database Rediger på Wikidata

* (fr) Jasmin Wagner på Allociné Rediger på Wikidata

* (en) Jasmin Wagner hos Rotten Tomatoes Rediger på Wikidata

* (en) Jasmin Wagner hos The Movie Database Rediger på Wikidata
* (en) Jasmin Wagner på Apple Music Rediger på Wikidata

* (en) Jasmin Wagner på Discogs Rediger på Wikidata

* (en) Jasmin Wagner på Discogs Rediger på Wikidata

* (en) Jasmin Wagner på MusicBrainz Rediger på Wikidata

* (en) Jasmin Wagner på MusicBrainz Rediger på Wikidata

* (en) Jasmin Wagner på Spotify Rediger på Wikidata

* (en) Jasmin Wagner på Last.fm Rediger på Wikidata

* (en) Jasmin Wagner på Last.fm Rediger på Wikidata

* (en) Jasmin Wagner på Genius — sangtekster Rediger på Wikidata

* (en) Jasmin Wagner på AllMusic Rediger på Wikidata

* (en) Jasmin Wagner på AllMusic Rediger på Wikidata

  


|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** LCCN **·** ISNI **·** NKC **·** Munzinger **·** MusicBrainz **·** MusicBrainz **·** Discogs **·** Discogs **·** AllMusic **·** AllMusic
 |